શહેરના જૂની મરચાંપીઠ કપિલા હનુમાન મંદિર પાસે ગત બપોરે ધોળા દિવસે એક્ટિવામાં આવેલા બે શખ્સોએ નવદુર્ગા આંગડિયા પેઢીમાં નોકરી કરતા મૂળ બિહારના વિક્રમસિંહ બિહારીને આંતરી તેની પાસેથી 7 લાખ રોકડા ભરેલ થેલો લૂંટી લીધાની ઘટના સામે આવતા ભારે ચકચાર મચી જવા પામી હતી ઘટનાને પગલે પોલીસે શહેરભરમાં નાકાબંદી કરી લૂંટારૂઓને ઝડપી પાડવા જુદી જુદી ટિમો દોડાવી હતી અને સીસીટીવી ફૂટેજ ચકાસવાની કામગીરી વેગવંતી કરી હતી પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી રવિમોહન સૈની, ડીસીપી મનોહરસિંહ જાડેજા અને એસીપી ક્રાઇમ જયદીપસિંહ સરવૈયાની સૂચનાથી ડીસીબી પીઆઇ એચ એમ ગઢવી, એ ડિવિઝન પીઆઇ એન કે જાડેજાના માર્ગદર્શન હેઠળ પીએસઆઇ યુ બી જોગરાણા, પીએસઆઇ પી એમ ધાખડા, પીએસઆઇ અતુલ સોનારા, પીએસઆઇ એસ વી પટેલ, પીએસઆઇ એસ વી સાખરા સહિતની ટીમોને જુદી જુદી દિશામાં તપાસે દોડાવી હતી અને મોડી રાત્રે આ ગુનામાં સંડોવાયેલ પ્રથમ ફરિયાદી બિહારના ભોજપુરનો અને હાલ સંતકબીર રોડ ઉપર રહેતા વિક્રમસિંહ કેદારસિંહ બિહારી, બિહારના નનવરા ગામનો અને હાલ શક્તિ સોસાયટીમાં રહેતા તેના ભાણેજ રંજન દિલીપભાઈ પાંડે, માનસરોવર હરસિધ્ધિ સોસાયટીના ચેતન સંજયભાઈ ચાવડા, મૂળ એમપીના અને આ જ વિસ્તારના અમરસિંહ શિવનારાયણ તંબોળીયા અને માયાણી ચોક આરએમસી ક્વાર્ટરના જીગ્નેશ પ્રભુભાઈ વેગડાને ઝડપી લઇ તેઓ પાસેથી લૂંટમાં ગયેલ 6,83,500 રોકડા અને એક્ટિવા કબ્જે કર્યા હતા.